Neuvoston asetus (EY) N:o 534/97, annettu 17 päivänä maaliskuuta 1997, lopullista viininviljelyaloista luopumista koskevan palkkion myöntämisestä viinivuosiksi 1988/1989-1997/1998 annetun asetuksen (ETY) N:o 1442/88 muuttamisesta



Virallinen lehti nro L 083 , 25/03/1997 s. 0002 - 0002



NEUVOSTON ASETUS (EY) N:o 534/97, annettu 17 päivänä maaliskuuta 1997, lopullista viininviljelyaloista luopumista koskevan palkkion myöntämisestä viinivuosiksi 1988/1989-1997/1998 annetun asetuksen (ETY) N:o 1442/88 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon (2), sekä katsoo, että asetuksen (ETY) N:o 1442/88 (3) 1 artiklan 1 kohdan toisen ja kolmannen alakohdan mukaan jäsenvaltioiden on ennen toimenpiteen soveltamista nimettävä alueet, joilla toimivat viljelijät voivat saada lopullista viininviljelyaloista luopumista koskevan palkkion; nimeämisestä on aiheutunut viivästys, jonka vuoksi toimenpidettä ei mahdollisesti voida soveltaa viinivuonna 1996/1997; tämän vuoksi on pidennettävä määräaikaa, joka on vahvistettu edunsaajien jäsenvaltioiden nimeämille viranomaisille tekemien, palkkion myöntämistä koskevien hakemusten jättämiselle, samoin kuin määräaikaa, joka on vahvistettu viljelysten raivaamiselle; on myös sallittava jäsenvaltioille vuodelle 1997/1998 osoitettujen sekä niiden vuodelle 1996/1997 osoitettujen viljelyalojen, joiden osalta ei ole haettu lopullista luopumista koskevaa palkkiota, yhteenlaskeminen, ja asetuksen (ETY) N:o 1442/88 soveltamisesta saatu kokemus osoittaa, että Charentesin alueelle säädetty kiinteä määrä ei anna mahdollisuutta luopua sellaisista viininviljelyaloista, joilla on korkein tuotos; juuri näistä viljelyaloista luopumisella voitaisiin helpommin saavuttaa toivottu tasapaino, eikä tätä kiinteään määrään perustuvaa järjestelyä ole siten enää pidettävä voimassa, ON ANTANUT TÄMÄN ASETUKSEN: 1 artikla Asetusta (ETY) N:o 1442/88 muutetaan seuraavasti: 1) Lisätään 1 artiklan 1 kohdan toiseen luetelmakohtaan virke seuraavasti: "Viljelyalat, joiden osalta ei ole haettu lopullista luopumista koskevaa palkkiota vuodelta 1996/1997, voidaan lisätä niihin viljelyaloihin, jotka on osoitettu kullekin jäsenvaltiolle vuodelle 1997/1998." 2) Poistetaan 2 artiklan 1 kohdan d kohta. 3) Lisätään 4 artiklaan kohta seuraavasti: "5. Vuoden 1996/1997 osalta, 1 ja 2 kohdasta poiketen: - 1 kohdassa tarkoitettu viimeinen päivä palkkion myöntämistä koskevien hakemusten jättämiselle on 31 päivä maaliskuuta 1997, - 2 kohdassa tarkoitettu viimeinen päivä viljelysten raivaamiselle on 31 päivä maaliskuuta 1997." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä maaliskuuta 1997. Neuvoston puolesta J. VAN AARTSEN Puheenjohtaja (1) Lausunto annettu 14 päivänä maaliskuuta 1997 (ei vielä julkaistu virallisessa lehdessä). (2) Lausunto annettu 26 päivänä helmikuuta 1997 (ei vielä julkaistu virallisessa lehdessä). (3) EYVL N:o L 132, 28.5.1988, s. 3, asetus sellaisena kuin se on viimeksi muutettuna asetuksella (EY) N:o 1595/96 (EYVL N:o L 206, 16.8.1996, s. 36).